诗词查询
常恨春日少,况遭风雨多。
桃李冷不觉,如浊河。
广陌断游骑,寂不闻行歌。
方其正雨时,乐事空蹉跎。
晴来又累朝,日暖风祥和。
红入桃李枝,绿转池塘波。
何曾到花下,把酒呼青蛾。
屈指九十期,今已一半过。
系日乏长绳,欲却无神戈。
花落解笑人,谓我前言何。
{左冗上加丶右辱}毛吹朔雪,细肋卧晴沙。
晓牧尾摇扇,春游项引车。
湩流便逐草,酪腻正需茶。
日夕归栖处,因风想塞笳。
寻胜遨游且乐天,楚狂应是地行仙。
一年最好春三月,到处那能花满川。
梦泽诗肠吞八九,河沙醉境渺三千。
眼中况有江臯佩,应作潇湘胜会传。
游丝百尺荡空阔,天上有人落白发。
人生行乐及少年,《金缕》一声杯百罚。
翩翩两骑出郭东,桃花如雨吹东风。
愿倩游丝绊西日,不教便入咸池中。
欲寻轩槛列清尊,江上烟云向晚昏。
须倩东风吹散雨,明朝却待入华园。
上日开筵曲水滨,年年相忆在兹辰。
千家榆火催寒食,万点杨花照暮春。
紫燕却归寻旧主,黄鹂到处唤游人。
东来巢父如相问,为觅风流贺季真。
人言春游无不好,一日宴客三日饱。
翁言此语特未定,一日宴客三日玻
人生所原筋力强,问花访柳同壶觞。
老夫岂无少年狂,胡为兀兀坐一床。
忆昔少时事宾友,常有清尊湛东牖。
稍长便不论升斗,才对白衣辄搔首。
东来三辅西陪京,二十四桥夸广陵。
万椽红蜡槌画鼓,醒处传杯醉中舞。
何尝一日不春风,酒光花艳诗兴浓。
兔肩鹿{陛去阝加月}坐据态,急雪打面看雕弓。
笑谈千古一映中,眼底顿觉四海空。
可怜芳草长边路,年少堂堂背人去。
欢筵徙废管与弦,粥鼎相随朝复暮。
塞砧街鼓总愁听,凉月花宵等虚度。
前旬作意趁万红,沈霪积雨仍多风。
中间一日稍晴意,药裹关心复思睡。
无毡坐上老相如,昔时依幕今题舆。
三君笑谈忽与俱,使我舍策忘其躯。
须臾把酒舌底滑,席地幕天醉乡阔。
明朝奇崇那可言,闭院重寻旧生活。
回思北海酒不空,料应多病过于侬。
坐客常满更可疑,华佗已死将谁医。
罢直出玉堂,诏授尚书郎。
朝佥假郡印,承乏来永阳。
喜开黄纸书,云替刘职方。
职方老状头,畴昔名擅常
宦游三十载,寸进鸳鹭行。
未出六品班,须鬓已垂霜。
顾予新进生,遭时恣翱翔。
纶闱与内署,掌诰侍玉皇。
夜召赴浴殿,春游醉柏梁。
晚出银台门,朝服含天香。
为儒能到此,自道摩穹苍。
今年四十二,典郡清淮旁。
卧锦郎位正,腰金服色光。
见君深自愧,抚己庸何伤。
古人重交代,子孙不相忘。
西掖替左司,刘白形诗章。
况我忝翰林,而君列文昌。
待将官与氏,山寺题修篁。
共保不朽名,他年比甘棠。
升沉何足道,聚散安有常。
且当唱此诗,为君送离觞。
漠漠轻阴晚自开,青天白日映楼台。
曲江水满花千树,有底忙时不肯来。
风光如此莫伤春,云树烟花一色新。
杜宇不啼真解事,帝乡谁是肯归人。
台城东望树苍苍,玄武湖春碧水长。
晴雪乱翻飘蛱蝶,锦云如砌宿鸳鸯。
士女春游喜得晴,焚香燕坐太清生。
绕枝乌鹊如要语,排闼青山不待迎。
倦客琴书来寓处,前人杖屦昔经行。
平生父党惟公在,发药宜闻謦欬声。
近闻胡隐士,潜认得心王。不恨百年促,翻悲万劫长。
有修终有限,无事亦无殃。慎莫通方便,应机不顿忘。
百年都几日,何事苦嚣然。晚岁倦为学,闲心易到禅。
病宜多宴坐,贫似少攀缘。自笑无名字,因名自在天。
近见新章句,因知见在心。春游晋祠水,晴上霍山岑。
问法僧当偈,还丹客赠金。莫惊头欲白,禅观老弥深。
飞飞烟雨恼春游,几许馀花水上流。
独有佳人折残艳,归来满插凤钗头。
一从梅粉褪妆,徐抹新红上海棠。
开到荼醾花事了,丝丝天棘出莓墙。
细雨湿春泥,流莺几树啼。
东风淮水曲,落日长干西。
夹道看驰马,围场下斗鸡。
倡楼今夜醉,月出管弦齐。
一室函沧海,群公半列侯。
放怀追许谢,洗耳笑巢由。
花暖蜂相趁,泥香燕自求。
杖藜穷胜境,染笔记春游。
红心草茁红桃开,龙池淼淼春水来。
春鸟啼不歇,春燕语更切。
少妇踏春游,伤春无限愁。
红蕖蹀躞曳罗袜,罗袜尘生暗香发。
密意难传陌上郎,含羞折花空断肠,跢伫路侧盼斜阳。
湖上春游只爱晴,何朝何夕不晴明。
绝怜疏雨微云里,点缀湖山分外清。
柳成金穗草如茵,载酒寻花共赏春。
先入醉乡君莫问,十年风景在三秦。
摇摇离绪不能持,满郡花开酒熟时。羞听黄莺求善友,
强随绿柳展愁眉。隔云故国山千叠,傍水芳林锦万枝。
圣主未容归北阙,且将勤俭抚南夷。